
      Republika Hrvatska
    Trgovački sud u Zadru						
Zadar, Dr. Franje Tuđmana 35						


U   I M E   R E P U B L I K E   H R V A T S K E

R J E Š E N J E

Trgovački sud u Zadru, po sudskoj savjetnici Anamariji Kovačić Milković, u pravnoj stvari podnositeljice zahtjeva Financijske agencije, RC Split, Podružnice Šibenik, Perivoj L. Marune 1, OIB: 85821130368, za provedbu skraćenoga stečajnog postupka nad dužnikom MONDIAL JAHTE d.o.o., Šibenik, Velimira Škorpika 6, OIB: 56678104048, dana 1. prosinca 2017., 

r i j e š i o  j e

            Odbacuje se zahtjev Financijske agencije od 9. listopada 2017. za provedbu skraćenoga stečajnoga postupka nad dužnikom  MONDIAL JAHTE d.o.o., Šibenik, Velimira Škorpika 6, OIB: 56678104048, kao nedopušten.

Obrazloženje

	 Financijska agencija je 9. listopada 2017. podnijela ovom sudu zahtjev za provedbu skraćenoga stečajnog postupka nad uvodno označenim dužnikom na temelju čl. 429. st. 1. Stečajnog zakona (Narodne novine broj 71/15, dalje: SZ) navodeći da isti na dan 6. listopada 2017. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u iznosu od 26.546,19 kn te da nema zaposlenih.  
 Uvidom u dopis Hrvatskog zavoda za mirovinsko osiguranje, Područnog ureda u Šibeniku od dana 29. studenog 2017. utvrđeno je da dužnik ima jednog zaposlenog. 
 Odredbom čl. 428. SZ-a propisano je da će sud provesti skraćeni stečajni postupak nad pravnom osobom ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i ako nisu ispunjene pretpostavke za pokretanje drugog postupka radi brisanja iste iz sudskog registra.
S obzirom da se u konkretnom slučaju nije ispunila jedna od kumulativno određenih pretpostavki za provedbu skraćenog stečajnog postupka iz članka 428. stavka 1. podstavka 1. SZ-a, to je odlučeno kao u izreci rješenja. 

U Zadru 1. prosinca 2017.

				                                Sudska savjetnica 
Anamarija Kovačić Milković


Uputa o pravnom lijeku
       Protiv ovoga rješenja sudskog savjetnika može se izjaviti žalba u roku od 8 dana od obavljene dostave istog, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a).  Žalba se podnosi ovom sudu u tri istovjetna primjerka, a o istoj odlučuje sudac pojedinac ovog suda (čl. 436. st.1. i 2. SZ-a).


DNA:  
             - Financijskoj agenciji, RC Split, Podružnici Šibenik,
             - dužniku, 
             - svima putem e-Oglasne ploče suda,
              -u spis.



